אבי לרמן

אבי לרמן (נולד בתל אביב ב-12 באוקטובר 1966) הוא מנהל ישראלי וספורטאי-עבר פאראלימפי. בתפקידו האחרון כיהן (בין השנים 2019-2022) כמנכ"ל ארגון נכי צה"ל.

ביוגרפיה 
לרמן שירת במסגרת גדוד 932 של חטיבת הנח"ל. בשנת 1987, במהלך שירותו הצבאי, נפצע וכתוצאה מכך, איבד את שמיעתו.

היה שותף ומנהל ברשת המסעדות "ספגטים". בהמשך, כיהן כמנכ"ל פירמת עורכי הדין "אהרנסון, שר, אבולעפיה, אמודאי ושות'".

בשנת 1999 עבר תאונת עבודה בעקבותיה הוא משותק בפלג גופו התחתון.

עסק בספורט הפראלימפי בענף הכדורסל בכיסאות גלגלים. הוא נמנה עם שחקני נבחרת ישראל לכדורסל בכיסאות גלגלים משנת 2003 ועד שנת 2012, ובין היתר, השתתף באולימפיאדת בייג'ינג בשנת 2008.

בין השנים 2019-2009 כיהן לרמן בהתנדבות כיו"ר הנהלת בית הלוחם תל אביב וכיהן גם כחבר הוועידה הארצית של ארגון נכי צה"ל מטעם מחוז תל אביב-יפו והמרכז.

בין השנים 2013–2016 שימש כמנהל הכללי של הוועד הפראלימפי הישראלי וההתאחדות הישראלית לספורט נכים.

משנת 2015 הוא חבר הנהלה והגזבר של IWBF אירופה, הנהלת איגוד הכדורסל האירופאי בכיסאות גלגלים.

מאז יוני 2019 ועד יוני 2022 כיהן כמנכ"ל ארגון נכי צה"ל.

לרמן הוא בוגר המרכז הבינתחומי הרצליה במנהל עסקים ומוסמך במדיניות ציבורית מאוניברסיטת תל אביב. הוא גם בוגר קורס דירקטורים.

נשוי ואב לארבעה. מתגורר ברעננה.

קישורים חיצוניים

 פירוט השתתפותו בתחרויות המשחקים הפאראלימפיים באתר הרשמי של IPC 
 אבי לרמן, באתר "פורטל נכי צה"ל"

הערות שוליים

ספורטאים פאראלימפיים ישראלים
כדורסלנים ישראלים במשחקים הפאראלימפיים בייג'ינג (2008)
שחקני כדורסל נכים ישראלים
נפגעי תאונות עבודה
מנכ"לי עמותות
מנכ"לים ישראלים
חירשים ישראלים
בוגרי המרכז הבינתחומי הרצליה
רעננה: אישים
ישראלים שנולדו ב-1966